સૂરજને જોવા માટે વ્યક્તિની પાસે એવી આંખો હોવી જોઇએ કે જે તેને જોઇ શકે. તેની રોશનીથી ફાયદો ઉઠાવવા માટે પણ જોઇ શકે તેવી આંખોની જરૂર છે. ગયબતના ઝમાનામાં ઇમામ (અ.સ.)ના પાકીઝા વુજુદની બાબત પણ તેના જેવીજ છે. એટલે કે ઇમામ (અ.સ.)ના વુજુદથી ફાયદો મેળવવા માટે માણસનું દીલ આંધળું ન હોવું જોઇએ. જે ચીજ માણસના દીલ અને રૂહને પ્રકાશિત કરે છે તે ઇમામ (અ.સ.)નું નૂરે વિલાયત છે. પવિત્ર પયગમ્બર (સ.અ.વ.) એ પોતાની હદીસમાં જેનું વર્ગીકરણ શબ્દ يَنْتَفِعُوْنَ بِوِلَايَتِهથી કર્યું છે. એ અર્થમાં કે ઇમામ (અ.સ.)ની ગયબતમાં ઇમામ (અ.સ.)ના નૂરમાંથી આપ (અ.સ.)ની વિલાયત થકી નુર તલબ કરી શકાય છે.